# ZMLUVA o Dielo

**uzavretá medzi účastníkmi:**

**Mestské kultúrne stredisko**

**v zastúpení: Mgr. Jana Greššová, riaditeľka MsKS**

**IČO: 355 046**

**DIČ: 2020561994**

**IČ DPH: SK2020561994**

**Bankové spojenie: VÚB Dolný Kubín**

**č. účtu: 433332/0200**

**IBAN: SK06 0200 0000 0000 0043 3332**

**Divadlo Hotel Maria**

**Ul. Cesta k nemocnici 11**

**974 01 Banská Bystrica**

**v zastúpení: Boris Kováč**

**IČO: 421 960 86**

**DIČ: 2023356698**

**( ďalej len „dodávateľ“ )**

**za týchto podmienok:**

### Článok 1

**Predmet zmluvy**

Predmetom zmluvy je zabezpečenie a realizácia divadelného predstavenia Guliverov denník v termínoch 5.12.2018 a 7.12.2018 so začiatkom o 15.30 hod.

Program bude spojený s odovzdávaním balíčkov.

**Článok 2**

### Práva a povinnosti zmluvných strán

**Dodávateľ sa zaväzuje:**

* zabezpečiť splnenie predmetu zmluvy
* v záujme vhodnej propagácie podujatia spolupracovať s objednávateľom
* dodržiavať povinnosti na úseku požiarnej ochrany vyplývajúce pre právnické a fyzické osoby zo zákona č.126/1985 Zb. o požiarnej ochrane a vyhl.82/1996 Zb. v znení neskorších predpisov a platných STN a  požiarnych a poplachových smerníc objednávateľa
* dodržiavať povinnosti na úseku bezpečnosti a ochrany zdravia pri práci vyplývajúce pre právnické a fyzické osoby z ustanovení zákona č.330/1996 Zb. o bezpečnosti a ochrane zdravia pri práci a súvisiacich platných predpisov, STN a nariadení v súvislosti s bezpečnosťou a ochranou zdravia pri práci

**Objednávateľ sa zaväzuje:**

* v spolupráci s dodávateľom zabezpečiť splnenie predmetu zmluvy
* zabezpečiť propagáciu podujatia (vylepenie dodaných plagátov, informácie o podujatí v rámci propagácie Domu kultúry...)
* zabezpečiť osvetlenie predstavenia
* poskytnúť priestory, ktoré sú nevyhnutne potrebné na splnenie predmetu zmluvy – javisko, šatňa, pre účinkujúcich, vstupné priestory
* zabezpečiť potrebný technický personál – javiskového technika s rozhodovacím právom a technika ovládajúceho manuál svetelného a zvukového pultu. až do odchodu dodávateľa.

### Článok 3

**Platobné podmienky**

**Objednávateľ sa zaväzuje:**

* po splnení predmetu zmluvy vyplatiť odmenu za uskutočnené podujatia prevodom na účet dodávateľa – 800,- € (slovom osemsto € )

**Dodávateľ sa zaväzuje:**

* vystaviť daňový doklad na prijatú odmenu.
* Za zdanenie vyplatenej odmeny si zodpovedá dodávateľ.

#### Článok 4

**Osobitné ustanovenia**

1. Táto zmluva nadobúda účinnosť dňom jej podpísania zmluvnými stranami a uverejnením na stránke objednávateľa a platí do splnenia predmetu zmluvy, do jej účtovného uzavretia a splnenia finančných záväzkov.
2. V prípade neplnenia platobných podmienok zmluva platí až do vyrovnania pohľadávok v zmysle jej ustanovení. To sa týka aj prípadu, ak by sa plnenie platobných záväzkov vymáhalo súdnou cestou.
3. Ak bude splnenie predmetu zmluvy znemožnené nepredvídateľnou a neodvrátiteľnou udalosťou, ktorú nemôžu zmluvné strany ovplyvniť (prírodná a živelná katastrofa, epidémia a pod.) majú zmluvné strany právo od zmluvy odstúpiť bez nároku na akékoľvek odškodnenie. Odstupujúca strana je povinná dôvod odstúpenia náležite zdokumentovať.
4. Malý záujem o vstupenky na predmetné vystúpenie nie je dôvodom k zrušeniu zmluvy či dôvodom pre neuskutočnenie predmetného vystúpenia. Ak nastane takáto situácia, bude ďalší postup riešený dohodou medzi oboma zmluvnými stranami.
5. V prípade, že sa splnenie predmetu zmluvy neuskutoční pre porušenie zmluvných záväzkov je zmluvná strana, ktorá tieto záväzky porušila povinná druhej strane nahradiť škodu, ktorá jej tým vznikla.
6. Zmeny, úpravy alebo akékoľvek dodatky k tejto zmluve možno uskutočniť iba písomnou dohodou potvrdenou podpismi zodpovedných zástupcov obidvoch zmluvných strán.
7. Pre riešenie sporov v súvislosti s touto zmluvou sú záväzné zákony Slovenskej republiky.
8. Táto zmluva je vyhotovená vo dvoch exemplároch a každá strana obdrží jeden exemplár.

 V Dolnom Kubíne dňa 3.12. 2018

.................................................... ...................................................

 objednávateľ dodávateľ